کشمیر سے کرفیو اٹھایا جائے: ایمنسٹی انٹر نیشنل

ایمنسٹی انٹر نیشنل نے ہندوستان کے زیر انتظام کشمیر سے کرفیو اٹھانے کا مطالبہ کیا ہے۔

خبر کا کوڈ: ۴۴۱۲۹۳

تاریخ: ۱۶ آذر ۲۰۱۹ - ۱۴:۰۰

رسا نیوز ایجنسی کی رپورٹ کے مطابق، انسانی حقوق کی عالمی تنظیم ایمنسٹی انٹرنیشنل نے ہندوستان سے مطالبہ کیا ہے کہ کشمیر سے کرفیو اٹھایا جائے۔

ایمنسٹی انٹر نیشنل کا کہنا ہے کہ کشمیر میں ہندوستانی بلیک آؤٹ کو 40 روز سے زائد ہوگئے ہیں وہاں سے کرفیو فوری طور پر اٹھایا جائے اور کشمیریوں کو بولنے کا مو قع دیا جائے ۔

انسانی حقو ق کی تنظیم کا کہنا ہے کہ کشمیر میں بھارتی لاک ڈاؤن سے 80 لاکھ افراد متاثر ہیں جبکہ موبائل فونز، انٹرنیٹ کنکشن تاحال منقطع ہیں۔

واضح رہے کہ کشمیر میں لاک ڈاؤن کو 41 روز ہوگئے ہیں جس سے اشیائے خور و نوش کا قحط اور اسپتالوں میں ادویات ناپید ہوگئ ہیں، جبکہ وادی میں پانچ اگست سے مسلسل کرفیو اور دیگر پابندیاں برقرار ہیں۔